FÆLLES HOLDNING (EF) Nr. 12/98 fastlagt af Rådet den 26. januar 1998 med henblik på vedtagelse af Europa-Parlamentets og Rådets beslutning . . ./98/EF om ændring af Rådets beslutning 92/481/EØF om vedtagelse af en handlingsplan for udveksling mellem medlemsstaternes forvaltninger af nationale embedsmænd, der har til opgave at gennemføre EF-forskrifter, som er nødvendige for virkeliggørelsen af det indre marked (Karolus-programmet) (98/C 62/06)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 B (3), og

ud fra følgende betragtninger:

Karolus-programmet, der blev vedtaget ved beslutning 92/481/EØF (4), udløb den 31. december 1997;

programmets rolle for styrkelsen af samarbejdet mellem medlemsstaterne gennem udveksling af erfaringer vedrørende gennemførelsen af de EF-forskrifter, som er nødvendige for virkeliggørelsen af det indre marked, er ikke blevet påvist i fuldt omfang, navnlig på grund af det store antal prioriterede aktioner;

programmet bør derfor forlænges for to år, og der bør sikres deltagelse fra så mange medlemsstater som muligt i afventning af, at der indføres et nyt flerårigt program;

programmet bør åbnes for deltagelse af de associerede lande i Central- og Østeuropa i overensstemmelse med de betingelser, der er fastsat i Europaaftalerne eller i tillægsprotokollerne til associeringsaftalerne vedrørende deltagelse i EF-programmerne;

programmet bør åbnes for deltagelse af de EFTA-stater, der er medlemmer af Det Europæiske Økonomiske Samarbejdsområde (EØS), samt for Cyperns deltagelse på grundlag af tillægsbevillinger ifølge samme regler som dem, der gælder for de EFTA-stater, der er medlemmer af EØS, i overensstemmelse med de fremgangsmåder, der aftales med Cypern, idet de nærmere bestemmelser for deltagelse vil blive fastsat på et passende tidspunkt af de berørte parter;

Europa-Parlamentet, Rådet og Kommissionen vedtog den 6. marts 1995 en erklæring om opførelse af finansielle bestemmelser i retsakter (5);

i denne beslutning fastlægges for perioden 1998 1999 en finansieringsramme, der skal lægges til de bevillinger, der blev disponeret over i perioden 1992 1997; det samlede beløb for de to perioder udgør det primære referencegrundlag for budgetmyndigheden inden for rammerne af den årlige budgetprocedure som omhandlet i punkt 1 i nævnte erklæring af 6. marts 1995;

Europa-Parlamentet, Rådet og Kommissionen indgik den 20. december 1994 en modus vivendi vedrørende gennemførelsesforanstaltningerne til retsakter vedtaget efter fremgangsmåden i traktatens artikel 189 B (6) -

VEDTAGET FØLGENDE BESLUTNING:

Artikel 1

Beslutning 92/481/EØF ændres således:

1) Artikel 11 affattes således:

»Artikel 11

1. Programmet har en varighed på syv år, og det gennemføres fra begyndelsen af regnskabsåret 1993.

2. De bevillinger, der er disponeret over i perioden 1993 1997, andrager 7,7 mio. ECU. Finansieringsrammen for gennemførelsen af programmet er for den forlængede periode 1998 1999 fastlagt til 4,5 mio. ECU. Det samlede beløb på 12,2 mio. ECU svarer til i alt 1 340 deltagere. De årlige bevillinger godkendes af budgetmyndigheden inden for rammerne af de finansielle overslag og i henhold til kriterierne for forsvarlig økonomisk forvaltning som omhandlet i finansforordningens artikel 2.«

2) Følgende artikel indsættes:

»Artikel 11a

Programmet er åbent for deltagelse af de associerede lande i Central- og Østeuropa i overensstemmelse med de betingelser, der er fastsat i Europaaftalerne eller i tillægsprotokollerne til associeringsaftalerne vedrørende deltagelse i EF-programmerne.

Programmet er åbent for deltagelse af de EFTA-stater, der er medlemmer af Det Europæiske Økonomiske Samarbejdsområde (EØS), samt for Cyperns deltagelse på grundlag af tillægsbevillinger ifølge samme regler som dem, der gælder for de EFTA-stater, der er medlemmer af EØS, i overensstemmelse med de fremgangsmåder, der skal aftales med Cypern.

De nærmere bestemmelser for denne deltagelse vil blive fastsat på et passende tidspunkt af de berørte parter.«

Artikel 2

Denne beslutning er rettet til medlemsstaterne.

Udfærdiget i . . .

På Europa-Parlamentets vegne

FormandPå Rådets vegne

Formand

(1) EFT C 274 af 10.9.1997, s. 9, og EFT C 1 af 3.1.1998, s. 18.

(2) Udtalelse afgivet den 10. december 1997 (endnu ikke offentliggjort i Tidende).

(3) Europa-Parlamentets udtalelse af 18. november 1997 (endnu ikke offentliggjort i Tidende), Rådets fælles holdning af 26. januar 1998 og Europa-Parlamentets afgørelse af . . . (endnu ikke offentliggjort i Tidende).

(4) EFT L 286 af 1.10.1992, s. 65.

(5) EFT C 102 af 4.4.1996, s. 4.

(6) EFT C 102 af 4.4.1996. s. 1.

RÅDETS BEGRUNDELSE

I. INDLEDNING

1. Kommissionen fremsatte den 25. juli 1997 et forslag baseret på EF-traktatens artikel 100 A om ændring af beslutning 92/481/EØF af 22. september 1992 om vedtagelse af en handlingsplan for udveksling mellem medlemsstaternes forvaltninger af nationale embedsmænd, der har til opgave at gennemføre de EF-forskrifter, som er nødvendige for virkeliggørelsen af det indre marked (Karolus-programmet).

2. Europa-Parlamentet afgav udtalelse den 18. november 1997 og fremsatte heri otte ændringsforslag til Kommissionens forslag. På baggrund af denne udtalelse fremsatte Kommissionen den 26. november 1997 et ændret forslag, hvori den accepterede seks af Parlamentets ændringsforslag.

3. Det Økonomiske og Sociale Udvalg afgav udtalelse den 10. december 1997.

4. Rådet vedtog den 26. januar 1998 en fælles holdning til Kommissionens forslag i overensstemmelse med traktatens artikel 189 B.

II. FORMÅL

Formålet med forslaget til beslutning er at forlænge programmets gyldighedsperiode indtil udgangen af 1999 og udvide det til også at omfatte embedsmænd fra de associerede lande i Central- og Østeuropa, EFTA-landene samt Cypern.

III. ANALYSE AF DEN FÆLLES HOLDNING

Rådet har accepteret Kommissionens forslag, som ændret for at tage hensyn til Europa-Parlamentets ændringsforslag.

Med hensyn til de af Parlamentets ændringsforslag, som Kommissionen ikke har medtaget i sit ændrede forslag, delte Rådet Kommissionens opfattelse og fandt, at disse ændringsforslag ikke svarer til formålet med forslaget som beskrevet i punkt II ovenfor.